
PARLAMENTUL  ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI


	              Bucureşti, 24.06.2009
              Nr. 31/499


                                                                                                               RAPORT SUPLIMENTAR
asupra proiectului de Lege privind aprobarea Ordonanţei de urgenţă a Guvernului nr. 33/2009 pentru 
completarea art. 270 din Legea nr. 86/2006 privind Codul vamal al României
                 În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 33/2009 pentru completarea art. 270 din Legea nr. 86/2006 privind Codul vamal al României, trimis cu adresa nr. PL-x 258 din 6 mai 2009 şi înregistrat sub nr.31/499 din 7 mai 2009. 
                 Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

 Senatul, în calitate de primă Cameră sesizată, a adoptat această iniţiativă legislativă, în şedinţa din 4 mai 2009.

 Consiliul Legislativ, prin avizul nr.274/02.04.2009, a avizat favorabil proiectul de lege.
 Comisia pentru buget, finanţe şi bănci a avizat favorabil proiectul de lege în forma prezentată de iniţiator, în şedinţa din 12 mai 2009.
Comisia pentru politică economică, reformă şi privatizare a avizat favorabil proiectul de lege în forma prezentată de iniţiator, în şedinţa din 26 mai 2009.
Proiectul de lege are ca obiect de reglementare completarea art. 270 din Legea nr. 86/2006 privind Codul vamal al României, cu un nou alineat, alin. (2), în sensul incriminării ca infracţiune de contrabandă şi a introducerii în/sau scoaterii din ţară prin locurile stabilite pentru control vamal, prin sustragerea  de la control vamal, a bunurilor sau mărfurilor care trebuie plasate sub un regim vamal, dacă  valoarea bunurilor sustrase este mai mare de 20.000 lei.
               În conformitate cu prevederile art. 61 din Regulamentul Camerei Deputaţilor, republicat, Comisia juridică, de disciplină şi imunităţi  a examinat iniţiativa legislativă, în şedinţa din 10 iunie 2009. 

La lucrări au fost prezenţi 17 deputaţi din totalul de 24 membri ai Comisiei juridice, de disciplină şi imunităţi.

La dezbateri au participat, în calitate de invitaţi, din partea Ministerului Justiţiei şi Libertăţilor Cetăţeneşti, doamna Rodica Constantinovici, secretar de stat şi domnul Dragoş Panaitescu, consilier, iar din partea Ministerului Administraţiei şi Internelor, domnul Marin Pătuleanu, consilier al ministrului, domnul Ovidiu Simina, consilier al secretarului de stat şi domnul Paul Toma, consilier.
                În urma examinării iniţiativei legislative şi a opiniilor exprimate de către membrii Comisiei şi de către invitaţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.33/2009 pentru completarea art.270 din Legea nr.86/2006 privind Codul vamal al României, cu amendamentul admis.

Plenul Camerei Deputaţilor, în şedinţa din 16 iunie 2009, la solicitarea domnului deputat Mircea-Nicu Toader, a hotărât retrimiterea proiectului de lege la comisia sesizată în fond, în vederea reexaminării şi depunerii unui nou raport, în temeiul art.70 din Regulamentul Camerei Deputaţilor, republicat.

În conformitate cu prevederile art.61 şi 70 din Regulamentul Camerei Deputaţilor, republicat, membrii  Comisiei juridice, de disciplină şi imunităţi  au reexaminat proiectul de Lege privind aprobarea Ordonanţei de urgenţă a Guvernului nr. 33/2009 pentru completarea art. 270 din Legea nr. 86/2006 privind Codul vamal al României, în şedinţa  din 24 iunie 2009.  
                La şedinţă au fost prezenţi 14 deputaţi, din numărul total de 24 membri ai Comisiei juridice, de disciplină şi imunităţi.
                În urma dezbaterilor, membrii Comisiei au hotărât, cu unanimitate de voturi să întocmească Raportul suplimentar cu menţinerea propunerii de adoptare a  proiectul de Lege privind aprobarea Ordonanţei de urgenţă a Guvernului nr. 33/2009 pentru completarea art. 270 din Legea nr. 86/2006 privind Codul vamal al României, cu  amendamentul admis prezentat în Anexă.
 În raport cu obiectul şi conţinutul reglementării, proiectul de lege face parte din categoria legilor organice.

                                           PREŞEDINTE ,                                                               SECRETAR,   
                                             Daniel BUDA                                                         Gabriel ANDRONACHE    
Expert,
Roxana Şerban
ANEXĂ


 P.L.x 258/2009
Proiectul de Lege privind aprobarea Ordonanţei de urgenţă a Guvernului nr. 33/2009 pentru completarea art. 270 din Legea nr. 86/2006 privind Codul vamal al României
	Nr.  crt.
	Textul OUG nr.33/2009
	Textul Senatului
	Amendamente
	Motivare

	1. 
	
	LEGE 
privind aprobarea Ordonanţei de urgenţă a Guvernului nr. 33/2009 pentru completarea art. 270 din Legea nr. 86/2006 privind Codul vamal al României

	Nemodificat

	

	2. 
	
	ARTICOL UNIC.- Se aprobă Ordonanţa de urgenţă a Guvernului nr. 33 din 1  aprilie 2009  pentru completarea art. 270 din Legea nr. 86/2006 privind Codul vamal al României, publicată în Monitorul Oficial al României, Partea I, nr. 226 din 7 aprilie 2009, cu următoarea modificare:
	Nemodificat


	

	3. 
	Ordonanţa de urgenţă a Guvernului nr. 33/2009 pentru completarea art. 270 din Legea nr. 86/2006 privind Codul vamal al României
	Nemodificat


	Nemodificat


	

	4. 
	Articol unic.-  După alineatul (1) al articolului 270 din Legea nr.86/2006 privind Codul vamal al României, publicată în Monitorul Oficial al României, Partea I, nr. 350 din 19 aprilie 2006, se introduce un alineat nou, alineatul (2), cu următorul cuprins:

	Nemodificat


	Nemodificat


	

	
	„(2) Constituie, de asemenea infracţiunea de contrabandă şi se pedepseşte potrivit alin. (1)  introducerea în sau scoaterea din ţară prin locuri stabilite pentru control vamal, prin sustragerea de la control vamal, a bunurilor sau a mărfurilor care trebuie plasate sub un regim vamal, dacă valoarea în vamă a bunurilor sustrase este mai mare de 20.000 de lei. ”
	· - La articolul unic, alineatul (2) al articolului 270 va avea următorul cuprins:

„(2) Constituie, de asemenea, infracţiunea de contrabandă şi se pedepseşte potrivit alin. (1)  introducerea în sau scoaterea din ţară prin locuri stabilite pentru control vamal, prin sustragerea de la control vamal, a bunurilor sau a mărfurilor care trebuie plasate sub regim vamal, dacă valoarea în vamă a bunurilor sustrase este mai mare de 40.000 de lei. ”
	· La articolul unic, alineatul (2) al articolului 270 se modifică şi va avea următorul cuprins:

„(2) Constituie, de asemenea, infracţiune de contrabandă şi se pedepseşte potrivit alin. (1) introducerea în sau scoaterea din ţară prin locurile stabilite pentru controlul vamal, prin sustragere de la controlul vamal, a bunurilor sau mărfurilor care trebuie plasate sub un regim vamal, dacă valoarea în vamă a bunurilor sau a mărfurilor sustrase este mai mare de 20.000 de lei în cazul produselor supuse accizelor şi mai mare de 40.000 de lei în cazul celorlalte bunuri sau mărfuri.”

Autor: Daniel Buda 

